ai4bharat/Pralekha huggingface dataset:
وزیراعظم کا دفتر
خلائی شعبے میں تاریخی اصلاحات کی شروعات
خلائی سرگرمیوں میں پرائیویٹ سیکٹر کی شرکت کی منظوری دی گئی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی، آج خلائی سیکٹر میں دور رس اصلاحات کی منظوری دی جس کا مقصد تمام خلائی سرگرمیوں میں پرائیویٹ سیکٹر کی شرکت کو آگے بڑھانا ہے۔ یہ فیصلہ بھارت میں بڑے پیمانے پر تبدیلی لانے اور ملک کو خود کفیل نیز ٹیکنالوجی کے اعتبار سے ترقی یافتہ بنانے کے وزیر اعظم کے طویل مدتی وژن کے مطابق کیا گیا ہے۔
بھارت ان چند ملکوں میں شامل ہے جس کے پاس خلائی سیکٹر میں جدید صلاحیتیں موجود ہیں ان اصلاحات سے اس سیکٹر کو نئی توانائی اور ڈائنامزم ملے گی جس سے ملک خلائی سرگرمیوں کے ا گلے مرحلوں میں چھلانگ لگائے گا۔
اس سے نہ صرف یہ کہ اس سیکٹر میں تیز رفتاری سے ترقی ہوگی بلکہ بھارتی صنعت عالمی خلائی معیشت میں ایک اہم ساتھی بھی بن جائے گی۔اس طرح ٹیکنالوجی سیکٹر میں بڑے پیمانے پر روزگار کے مواقع پیدا ہوں گے اور بھارت ایک عالمی ٹیکنالوجی پاور ہاؤس بن جائے گا۔
اہم فوائد:
خلائی سیکٹر، ٹیکنالوجی کی ترقی اور ہماری صنعتی بنیاد کے پھیلاؤ میں ایک بڑے مددگار کا رول ادا کرسکتا ہے۔ مجوزہ اصلاحات سے خلائی ورثوں اور سرگرمیوں کے ذریعے خلائی ورثوں، ڈاٹا اور سہولتوں تک بہتر رسائی بھی شامل ہے۔ خلا کا سماجی اقتصادی استعمال بڑھ جائے گا۔
نو تشکیل شدہ انڈین نیشنل اسپیس پروموشن اینڈ اتھورائیزیشن سینٹر  پرائیویٹ کمپنیوں کے لیے مددگار ثابت ہوگا کہ وہ بھارتی خلائی بنیادی ڈھانچے کو استعمال کرسکیں۔ یہ مرکز ہمت افزائی کی پالیسیوں اور دوستانہ انضباطی ماحول کے ذریعے خلائی سرگرمیوں میں پرائیویٹ صنعتوں کو فروغ دے سکے گا اور ان کی رہنمائی کرسکے گا۔
سرکاری سیکٹر کا ا دارہ ‘نیو اسپیس انڈیا لمیٹڈ ’ خلائی سرگرمیوں میں نئی جان ڈالنے کی کوشش کرے گااور اس طرح ہمارے خلائی ورثوں کو زیادہ سے زیادہ استعمال کرنے کو یقینی بنایا جاسکے گا۔
ان اصلاحات کے ذریعے اسرو کو تحقیق وترقی کی سرگرمیوں، نئی ٹیکنالوجیوں، تلاش کے مشنوں اور انسان بردار خلائی پروازوں کے پروگرام پر توجہ دینے میں مدد ملے گی۔ سیاروں کی تلاش کے بعض مشن ‘موقع کے اعلان’ کے میکانزم کے ذریعے پرائیویٹ سیکٹر کے لیے بھی کھل جائیں گے۔
وزارت اطلاعات ونشریات
آسٹریلیا کے خارجی امور کے معاون وزیر نے جناب انوراگ سنگھ ٹھاکر سے ملاقات
آسٹریلیا کے خارجی امور کے معاون وزیر محترم ٹم واٹس نے آج نئی دہلی میں نوجوانوں کے امور، کھیل کود، اطلاعات و نشریات کے مرکزی وزیر جناب انوراگ سنگھ ٹھاکر سے ملاقات کی۔
مہمان وزیر کے ساتھ ہائی کمشنر جناب بیری او فاریل اے او اور معاون وزیر جناب جیک ٹیلر کی مشیر ، دوسری سکریٹری  محترمہ لوئسا بوچنر بھی موجود تھیں۔
وزیراعظم کا دفتر
وزیر اعظم نے پنڈت دین دیال اپادھیائے کی برسی کے موقع پر انہیں خراج عقیدت پیش کیا
وزیر اعظم جناب نریندر مودی نے پنڈت دین دیال اُپادھیائے کی برسی کے موقع پر انہیں خراج عقیدت پیش کیا۔
وزیر اعظم نے ٹوئیٹ کیا؛
’’میں پنڈت دین دیال اُپادھیائے کو اُن کی برسی کے موقع پر خراج عقیدت پیش کرتا ہوں۔ ہم ملک کی ترقی کے لیے ان کی کوششوں اور ناداروں کے لیے ان کی خدمات کو کبھی فراموش نہیں کریں گے۔ ان کے خواب سے ترغیب حاصل کرتے ہوئے، ہم اس امر کو یقینی بنانے کے لیے چوبیسوں گھنٹے کام کر رہے ہیں کہ ترقی کے فوائد حاشیے پر موجود اور پسماندہ افراد تک پہنچیں۔‘‘
کارپوریٹ امور کی وزارتت
آئی آئی سی اے نے ریسرچ میتھڈولوجی میں تین ماہ کے ورچوئل سرٹیفکیٹ کورس کے پہلے بیچ کوکامیابی کے ساتھ مکمل کیا
انڈین انسٹی ٹیوٹ آف کارپوریٹ افیئرز  میں نالج ریسورس سنٹر کے زیر اہتمام ریسرچ میتھڈولوجی میں تین ماہ کے ورچوئل سرٹیفکیٹ کورس کے پہلے بیچ کا اختتامی پروگرام بدھ کو منعقد کیا گیا۔ یہ کورس 7 جولائی کو شروع ہوا تھا اور اکتوبر میں بلیک بورڈ کے ذریعے آن لائن کیا گیا تھا۔ تقریب میں معززین نے شرکت کی اور اس منفرد پروگرام کے اختتام کو دیکھا۔
مہمان خصوصی جناب پروین کمار نے تحقیقی میدان میں کارپوریٹ ادارے آئی آئی سی اے کے رول کو تسلیم کیا اور شرکاء کے تاثرات اور پروگرام کے پہلے بیچ کی کامیاب تکمیل پر تعریف کی۔ جناب کمار نے شرکاء کو ان کی کامیابیوں کا اعتراف کرتے ہوئے ڈیجیٹل سرٹیفکیٹ بھی پیش کیے۔
رابندر ناتھ ٹیگور یونیورسٹی بھوپال کی پرو وی سی مہمان اعزازی پروفیسر سنگیتا جوہری نے موجودہ منظر نامے میں معیاری تحقیق کی اہمیت پر روشنی ڈالتے ہوئے اس کی اہمیت اور اثرات پر زور دیا۔
اس سے پہلے، تقریب کی نظامت کرتے ہوئےآئی آئی سی اے کی کورس ڈائرکٹر ، ڈاکٹر لتا سریش نے تمام شرکاء کا تعارف کرایا اور پروگرام میں سرگرمی سے حصہ لینے کے لیے ان کا شکریہ ادا کیا۔ ڈاکٹر سریش نے معزز فیکلٹی ممبران کی لگن اور اجتماعی کوششوں کا بھی اعتراف کیا، جن میں محترمہ اولوواتوین اویکینو، ڈاکٹر سنتوش ایچ، ڈاکٹر سمیت نرولا، فرڈینینڈ، ڈاکٹر آدیش چترویدی اور ڈاکٹر امیر حسین شامل ہیں۔
طلباء نے کورس کے بارے میں اپنے مثبت تاثرات کا اظہار کیا، جس سے ان کے حاصل کردہ تجربات اور علم اور ریسرچ میتھڈولوجی اور تحقیقی تجاویز لکھنے کے شعبے میں حاصل کردہ بہت زیادہ علم کی عکاسی ہوتی ہے ۔
پروگرام کا اختتام شکریہ کی تحریک کے ساتھ ہوا، جس میں تمام حاضرین، مہمانوں، فیکلٹی اور شرکاء نے ریسرچ میتھڈولوجی میں سرٹیفکیٹ کورس کے پہلے بیچ کو کامیاب بنانے میں مدد اور تعاون کے لئے تشکر کا اظہار کیا۔
۔۔۔۔۔۔۔۔۔۔۔
ش ح۔ا گ۔ن ا۔
U- 10472
(Visitor Counter : 23
وزیراعظم کا دفتر
وزیر اعظم نے گذشتہ 9 برسوں کے دوران شمسی صلاحیت میں 54 گنا اضافہ ہونے پر مشن خالص صفر میں ہوئی پیش رفت کی ستائش کی
وزیر اعظم جناب نریندر مودی نے مشن خالص صفر کی سمت میں ہوئی پیش رفت کی ستائش کی ہے۔
ریلوے نے ایکس پر پوسٹ کیا کہ گذشتہ 9 برسوں کے دوران شمسی صلاحیت میں 54 گنا اضافہ رونما ہوا ہے۔ انہوں نے مطلع کیا کہ مارچ 2014 تک 3.68 میگا واٹ شمسی بجلی صلاحیت شروع کی گئی تھی، جبکہ 2014-23 کے دوران 200.31 میگا واٹ شمسی بجلی صلاحیت کا آغاز کیا گیا۔
وزیر اعظم نے جواب دیا:
’’یہ ایک سرسبز مستقبل کے لیے ہمارے عزم میں قابل ستائش پیش رفت کو ظاہر کرتا ہے۔ محض 9 برسوں میں، ہم نے # مشن خالص صفر کاربن اخراج کی جانب غیر معمولی پیش رفت کی ہے۔ آیئے، بھارت کے لیے ایک روشن اور ہمہ گیر مستقبل کو یقینی بناتے ہوئے، اس سفر کو جاری رکھیں‘‘۔
وزارت دفاع
وشاکھاپٹنم میں میزائل ٹیکنالوجی میں خود انحصاری کے موضوع پر سمپوزیم کا انعقاد
آئی این ایس کلنگا کے ذریعہ 23 اگست کو وشاکھاپٹنم کے نیول بیس کے سمندریکا آڈیٹوریم میں ' میزائل کی مرمت اور انڈیجنائزیشن ٹیکنالوجی امرت – 2023 ' کے موضوع پر میزائل ٹکنالوجی کنکلیو-کم-سمپوزیم کا انعقاد کیا گیا۔ اس کنکلیو کا افتتاح اے وی ایس ایم، این ایم، چیف آف اسٹاف، ایسٹرن نیول کمانڈ وائس ایڈمیرل سمیر سکسینہ نے کیا۔ ڈاکٹر وائی سرینواس راؤ، ڈی ایس، ڈی جی این ایس اینڈ ایم اور ڈی آر ڈی ایل کے ڈائریکٹر جناب جی سرینواس مورتی، ڈی ایس، نے افتتاحی سیشن کے دوران خصوصی خطاب کیا۔ مختلف تنظیموں کے اہلکاروں کے ذریعہ مقالے پیش کیے گئے اور تکنیکی بات چیت کی گئی جس کے نتیجے میں خیالات کا مؤثر تبادلہ ہوا۔ ملٹری انسٹی ٹیوٹ آف ٹکنالوجی، پونے اور نیشنل ریسرچ اینڈ ڈیولپمنٹ کارپوریشن کے اکیڈمی شراکت داروں نے بھی اپنے کام کے لیے اہم معلومات حاصل کرتے ہوئے بحث و مباحثے میں سرگرمی سے حصہ لیا۔
سمپوزیم کو ڈی پی ایس یو، پی ایس یو، ڈی آر ڈی یو ، ہندوستانی نجی دفاعی صنعتوں، ایم ایس ایم ای/اسٹارٹ اپس ریاستی حکومت اور سوسائٹی آف انڈین ڈیفنس مینوفیکچرر  کے نمائندوں کی جانب سے زبردست پذیرائی ملی۔ اس تقریب کے دوران نمائشی اسٹال بھی لگائے گئے تھے، جس میں ڈی آر ڈی او لیب ، ڈی پی ایس یو اور نجی دفاعی کمپنیوں نے میزائل کی مرمت اور انڈیجنائزیشن میں اپنی مہارت اور صلاحیتوں کا مظاہرہ کیا۔
سیمینار نے تمام اسٹیک ہولڈر کے لیے ایک علامتی ماحول فراہم کیا اور اسے فروغ دیا۔ ہندوستان کی سرکاری و نجی صنعتوں ، ڈی آر ڈی او لیب، اکیڈمیا اور ہندوستانی بحریہ حکومت ہند کی پہل – 'خود انحصار ہندوستان' مشن کے مطابق آگے بڑھتے ہوئے یہ تصور کیا گیا ہے کہ ہندوستانی بحریہ کو خاص طور پر اور مسلح افواج کو عمومی طور پر فائدہ پہنچے تاکہ غیر ملکی او ای ایم پر انحصار کم سے کم ہو اور ہماری دفاعی صنعت کی بنیادی صلاحیتوں کو بھی تقویت ملے اور بالآخرملک کو خود انحصار ہندوستان کی جانب لے جایا جائے۔
مہمان خصوصی نے تمام حصہ لینے والی ایجنسیوں کو مبارکباد پیش کی کہ وہ 'خود انحصار ہندوستان ' کی جانب گامزن سفر میں اور امرت-2023 کو ایک شاندار کامیابی دلانے میں شراکت دار ہیں آئی این ایس کلنگا کے کمانڈنگ آفیسر سی ایم ڈی ای سی ایس نیئر نے اظہار تشکر کیا۔ بحریہ کے اہلکاروں، موضوع کے ماہرین، مقامی کمپنیوں ، تکنیکی اداروں اور انجینئرنگ کالجوں نے بھی نمائشی اسٹال کا دورہ کیا۔
صدر جمہوریہ کا سکریٹریٹ
صدر جمہوریہ ہند کل پنجاب انجینیئرنگ کالج کی صد سالہ تقریبات میں شرکت کریں گے
صدر جمہوریہ ہند جناب رام ناتھ کووند 16 سے 17 نومبر 2021 تک پنجاب اور ہریانہ کا دورہ کریں گے۔
صدر جمہوریہ 16 نومبر 2021 کو چندی گڑھ میں پنجاب انجینیئرنگ کالج کی صد سالہ تقریبات میں شرکت کریں گے۔
17 نومبر 2021 کو صدر جمہوریہ ہریانہ کے بھیوانی ضلع کے سوئی گاؤں کا دورہ کریں گے جسے مہا دیوی پرمیشور داس جندل چیریٹیبل ٹرسٹ کے ذریعہ ’آدرش گرام‘ کے طور پر تیار کیا جا رہا ہے اور وہاں عوامی سہولیات کا افتتاح کریں گے۔
کابینہ
کابینہ نے سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری دے دی ہے
نئیدہلی 21نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندر مودی نے کی سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری دے دی ہے۔
فوائد :
مفاہمت نامے کے بڑ ے فوائد مندرجہ ذیل ہوں گے :
- سیاحت کے شعبے میں باہمی تعاون کی حوصلہ افزائی اور اسے فروغ دینے کی خاطر باہمی تعلقات کی بنیاد قائم کرنا ۔
- سیاحت سے متعلق اعدادوشمار معلومات اور مہارت میں ایک دوسرے کو شریک کرنا۔
- سیاحت کی پالیسی بنانے ، اسے باقاعدہ بنانے او رمعیار قائم کرنے اور عمل درآمد کےسلسلے میں تجربات میں ایک دوسرے کو شریک کرنا۔
- دوروں ، میٹنگوں ،ورکشاپوں ،اجلاسوں اور جگہوں کی افادیت کا پتہ لگانے کے ذریعہ کمپنیوں اور تنظیموں کے مابین مشترکہ پروجیکٹوں آزمائشی پروجیکٹوں اور شراکتداری کی نشاندہی اور توسیع کرنا ۔
- تعاون کے شعبے میں فن لینڈ اور بھارت کے ماہرین کے لئے ورکشاپوں اور دوروں کا اہتما م کرنا ۔
- ہمہ قومی ترقیاتی پروگراموں اور بین الاقوامی مالی اداروں کے پورجیکٹوں کے تعلق سے ،جس میں دونوں ملکوں کو یکساں دلچسپی ہو، شراکتداری کو فروغ دینے کی حوصلہ افزائی کرنا۔
پس منظر :
بھارت اور فن لینڈ کے طویل عرصے سے مضبوط سفارتی اور اقتصادی تعلقات قائم ہیں۔ دونوں ملکوں نے ، جو قائم شدہ تعلقات کو مستحکم بنانے اور مزید فروغ دینے کے خواہشمند ہیں ، ایک مفاہمت نامے پر دستخط کئے ہیں۔اس مفاہمت نامے پر جمہوریہ بھارت کی سیاحت کی وزارت اور حکومت فن لینڈ کی اقتصادی امور اور روزگار کی وزارت کے مابین دستخط کئے گئے ہیں ،جس کا مقصدسیاحت کے شعبے میں تعاون کو مستحکم بنانا ہے ۔
فن لینڈ ، بھارت کے لئے ذرائع کی منڈی کے طور پر ابھررہا ہے ۔ 2018 میں 21239 فن لینڈ کے سیاحوں نے بھارت کا دورہ کیا ۔فن لینڈ کے ساتھ مفاہمت نامے پر دستخط کئے جانے سے اس سورس مارکیٹ سے سیاحوں کی آمد میں اضافہ ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5251
(Visitor Counter : 42
قبائیلی امور کی وزارت
جناب ارجن منڈا نے دہرہ دون میں چوتھے ای ایم آر ایس قومی ثقافتی اور ادبی فیسٹول اور کلا اتسو-2023 کا افتتاح کیا
یہ تقریب ملک کے مختلف صوبوں کی ثقافت کو سمجھنے اور جاننے کے لئے طلباء اور اساتذہ کو ایک موقع فراہم کرے گی،جس سے ایک بھارت شریشٹھ بھارت کے وزیر اعظم کے وژن کی تکمیل ہوگی: جناب ارجن منڈا
این ای ایس ٹی ایس کی جانب سے منعقدہ چار روزہ تقریب 22 ریاستوں کے 2000سے زائد قبائلی طلباء کی چھپی ہوئی صلاحیتوں کو ظاہر کرنے کا ایک قومی پلیٹ فارم فراہم کرے گی
قبائلی امور کے مرکزی وزیر جناب ارجن منڈا نے 3 اکتوبر 2023 کو دہرہ دون میں اتراکھنڈ کے وزیراعلیٰ جناب پشکر سنگھ دھامی کی موجودگی میں چوتھے ای ایم آر ایس قومی ثقافتی اور ادبی فیسٹول اور کلااتسو -2023 کا افتتاح کیا۔ یہ تقریب قبائلی امور کی مرکزی وزارت کے تحت قبائلی طلبا کے لئے قومی تعلیمی سوسائٹی  کی جانب سے منعقد کی گئی ہے اور مہارانا پرتاپ اسپورٹس کالج ،دہرہ دون میں منعقدہ اس تقریب کی میز بانی ایکلویہ ودیالیہ سنگٹھن سمیتی  ، اتراکھنڈ نے کی۔
ایکلویہ ماڈل رہائشی اسکول  ثقافتی فیسٹول، قبائلی طلباء کو مختلف شعبوں میں اپنی چھپی ہوئی صلاحیت کو ظاہرکرنے کے لئے ایک قومی پلیٹ فارم فراہم کرتا ہے۔رواں سال 3سے 6 اکتوبر تک منعقد ہونے والی اس چار روزہ تقریب کے دوران 22 ریاستوں کے 2000سے زائد قبائلی طلباء اپنی پرفارمنس کا مظاہرہ کریں گے۔اس فیسٹول میں رقص اور نغموں کی پرفارمنس سے لے کر کوئز اور ویژول آرٹس وغیرہ کے انعقاد کے لئے 20سے زیادہ تقاریب ہوں گی۔قبائلی ثقافت کی نمائش کو دکھانے کے لئے مختلف ریاستوں کے اسٹالز لگائے گئے ہیں۔
اس موقع پر جناب ارجن منڈا نے کہا کہ اس طرح کی تقریبات بچوں اور اساتذہ کو ایک دوسرے سے ملنے ، جاننے اور ملک کے مختلف صوبوں کی ثقافت کے بارے میں معلومات حاصل کرنے کا ایک موقع فراہم کرتی ہے، جس سے وزیراعظم نریندر مودی کے ایک بھارت شریشٹھ بھارت کے وژن کی تکمیل ہوتی ہے۔انہوں نے کہا کہ میرا ماننا ہے کہ اس طرح کے پروگرام آپ کو راغب کریں گے اور آپ کو اپنی ثقافت اور ملک کے مختلف گوشوں میں آبادقبائلی برادریوں کی مالا مال ثقافت کے بارے میں جاننے کا اچھا موقع ملے گا۔
جناب پشکر دھامی نے اتراکھنڈ میں قبائلیوں کی متنوع روایات اور ثقافت اور ریاست میں درج فہرست قبائلیوں کی فلاح وبہبودکے لئے چلائی جارہی مختلف فلاحی اسکیموں کے بارے میں تفصیلی جانکاری دی ۔افتتاحی تقریب کےدوران قبائلی امور کی وزارت میں جوائنٹ سکریٹری ڈاکٹر نول جیت کپور اور این ای ایس ٹی ایف کے کمشنر نے ای ایم آر ایس اسکیم کے بارے میں جانکاری دی ۔افتتاحی تقریب کے دوران اتراکھنڈ کی قبائلی برادریوں اور ای ایم آر ایس کے طلباء نے شاندار ثقافتی پرفارمنس پیش کیں۔
ای ایم آر ایس قومی ثقافتی فیسٹول ای ایم آر ایس میں تعلیم حاصل کررہے قبائلی طلباء کے لئے ہرسال سب سے زیادہ انتظارکرنے والا پروگرام ہے ۔این ای ایس ٹی ایس، پورے ہندوستان میں درج فہرست قبائل کے لئے ای ایم آر ایس چلارہا ہے ۔ای ایم آر ایس اسکیم قبائلی امور کی وزارت کے اہم اقدامات میں سے ایک ہے اور اس کو سال 19-2018 میں نئی شکل دی گئی تھی تاکہ دور دراز کے قبائلی علاقوں میں معیاری تعلیم تک قبائلی طلباء کی رسائی کو یقینی بنایا جاسکے ۔
وزیراعظم کا دفتر
وزیراعظم کل جھانسی کے دورے پر جائیں گے
وزیراعظم اترپردیش میں دفاعی گلیارے کا سنگ بنیاد رکھیں گے
وزیراعظم جھانسی-خیرار سیکشن پر 297 کلو میٹر طویل برق کاری کا افتتاح کریں گے
وزیراعظم پہاڑی باندھ جدید کاری پروجیکٹ کو قوم کے نام وقف کریں گے
اس پروجیکٹ کا سنگ بنیاد بندیل کھنڈ کو پانی کی سپلائی یقینی بنانے کےلئے ہے، جو وزیراعظم کے ہاتھوں رکھا جائے گا
نئی دہلی،14؍ فروری؍وزیراعظم جناب نریندر مودی 15؍فروری 2019 کو جھانسی کے دورے پر جائیں گے۔ وزیراعظم جھانسی میں مختلف النوع ترقیاتی پروجیکٹوں کا سنگ بنیاد رکھیں گے یا ان کا افتتاح کریں گے۔
وزیراعظم جھانسی اترپردیش میں دفاعی گلیارے کا سنگ بنیاد رکھیں گے۔ بھارت کو دفاعی پیداوار کے شعبے میں خود کفیل بنانے کی غرض سے حکومت ہند نے فیصلہ کیا ہے کہ ملک میں دو دفاعی گلیارے قائم کئے جائیں۔ یہ دفاعی گلیارے تمل ناڈو اور اترپردیش میں قائم کئے جانے ہیں۔ جھانسی، اترپردیش، دفاعی گلیارے کے 6 نوڈل پوائنٹس میں سے ایک ہے۔ وزیراعظم نے اترپردیش کے سرمایہ کاروں کی میٹنگ کے دوران ، جو فروری 2018میں منعقد ہوئی تھی، اس امر کا اعلان کیا تھا کہ اترپردیش کے بندیل کھنڈ خطے میں ایسا ایک گلیارہ قائم کیا جائے گا۔
وزیراعظم جھانسی-خیرار سیکشن کے تحت 297 کلو میٹر طویل برق کاری کا بھی افتتاح کریں گے۔ برق کاری کا یہ عمل ریل گاڑیوں کی آمدورفت کے عمل کو تیز کرے گا، کاربن اخراج میں تخفیف کرے گا اور ماحولیات کی ہمہ گیری میں اضافہ کرے گا۔
وزیراعظم مغرب-شمال بین خطہ جاتی بجلی ترسیل استحکام پروجیکٹ کو بھی قوم کے نام وقف کریں گے، جس کا مقصد مغربی اترپردیش کوبجلی کی لگاتار سپلائی کو یقینی بنانا ہے۔
وزیراعظم پہاڑی باندھ جدید کاری پروجیکٹ کا بھی افتتاح کریں گے۔ پہاڑی باندھ ایک آبی ذخیرہ باندھ ہے، جو ضلع جھانسی کے تحت دھسان ندی پر واقع ہے۔
سبھی کو پینے کا پانی فراہم کرنے کے حکومت کے منصوبے کے مطابق وزیراعظم بندیل کھنڈ خطے کےلئے پائپ کے ذریعے آبی بہم رسانی کی اسکیم کا سنگ بنیاد بھی رکھیں گے، جو دیہی علاقوں میں پانی سپلائی کرے گی۔ یہ پروجیکٹ خاصی اہمیت کا حامل ہے، کیونکہ اس کے ذریعے خشک سالی کا شکار بندیل کھنڈ کے خطے کو پانی کی بہم رسانی کو یقینی بنائی جا سکے گا۔ امرت کے تحت جھانسی شہر کے لئے پینے کے پانی کی اسکیم کے مرحلہ 2 کا بھی سنگ بنیاد وزیراعظم کے ہاتھوں رکھا جائے گا۔
وزیراعظم جھانسی میں ریل کے ڈبے کی مرمت اور تزئین کاری کی ورکشاپ کا بھی سنگ بنیاد رکھیں گے۔ یہ سہولت بندیل کھنڈ خطے میں روزگار کے مواقع بہم پہنچائے گی۔
وزیراعظم جھانسی-مانک پور اور بھیم سین-خیرار ریلوے لائنوں کے 425 کلو میٹر حصے کو دوہرا بنانے کے لئے بھی سنگ بنیاد رکھیں گے۔ اس کے ذریعے نہ صرف یہ کہ ریل گاڑیوں کا آنا جانا آسان ہوگا، بلکہ بندیل کھنڈ خطے کی مجموعی ترقی میں بھی مدد ملے گی۔
وزیراعظم جناب نریندر مودی نے اس سے قبل اترپردیش میں ورنداون اور وارانسی کا دورہ کیاتھا، جس کا مقصد بالترتیب اسکولوں کے نادار بچوں کو 300کروڑویں تھالی پروسنا اور پراواسی بھارتی دیوس میں شرکت کرنا تھا۔
 
U. No. 1002
(Visitor Counter : 65
وزارت دفاع
سورنم میتری نصف میراتھن
سورنم وجے ورش کی یادگار منانے کے لئے ہندوستانی بحریہ نے تین فاصلہ اقسام یعنی 21.1 کلومیٹر ، 10 کلومیٹر اور 05 کلومیٹر کے تحت 19 دسمبر کو دہلی میں سورنم میتری نصف میراتھن کا انعقاد کیا۔ تقریب کی شروعات سو سو کے گروپوں میں صبح 6:15 بجے سے 7:30 تک اصل اسپانسر بینک آف بڑودا اور معاون اسپانسر اسٹیٹ بینک آف انڈیا اور انڈین آئل کا رپوریشن کے سینئر آفیسروں کے ساتھ بحریہ فوج اور فضائیہ کے سینئر آفیسروں کے ذریعہ شاندار طریقے سے کی گئی ۔
پورے ہندوستان ، دہلی این سی آر، ہندوستانی بحریہ کے تینوں کمانڈوں اور دفاعی افواج کے افراد ، فیملی ممبران کے 3200 سے زیادہ  دوڑنے والوں نے تقریب میں شرکت کی ۔
دنیش کمار ، روہت ورما اور ہرش ملک   بالترتیب 10،21.1 اور 5 کلومیٹر کے اقسام میں پہلے نمبر پر رہے ۔
آرتی بردھان  رادھا سنگھ  اور انوپراتی  بالترتیب 10،21.1 اور 05کلومیٹر کے اقسام میں پہلے نمبر پر رہیں ۔
امور داخلہ کی وزارت
مرکزی وزارت داخلہ نے آج دارجلنگ پہاڑیوں، ٹیرائی اور دوارس خطے کے گورکھا نمائندوں اور حکومت مغربی بنگال کے ساتھ سہ فریقی مذاکرات شروع کیں
مرکزی وزارت داخلہ نے آج دارجلنگ پہاڑیوں، ٹیرائی اور دوارس خطے کے گورکھا نمائندوں اور حکومت مغربی بنگال کے ساتھ سہ فریقی مذاکرات شروع کیں۔ گورکھا سے متعلق مسائل کو حل کرنے کے لیے مذاکرات کی صدارت مرکزی وزیر داخلہ جناب امت شاہ نے کی۔ گورکھا وفد نے دارجلنگ کے رکن پارلیمنٹ جناب راجو بشت کی قیادت میں گورکھا اور علاقے سے متعلق مختلف مسائل پر روشنی ڈالی۔
مرکزی وزیر داخلہ نے متعلقہ تمام فریقوں کی بات سنی اور نومبر 2021 میں مغربی بنگال حکومت کے دلائل سننے کے لیے مذاکرات کا دوسرا دور منعقد کرنے کا فیصلہ کیا ہے۔ مغربی بنگال حکومت سے خاص طور پر کہا گیا ہے کہ وہ مذاکرات کے اگلے دور کے لیے سینیئر عہدیداروں کو بھیجیں۔ دارجلنگ پہاڑیوں، ٹیرائی اور دوارس خطے کی ہمہ جہت ترقی اور خوشحالی مودی حکومت کی اولین ترجیح رہی ہے۔
اجلاس میں وزیر مملکت برائے امور داخلہ جناب نتیانند رائے، وزیر مملکت برائے اقلیتی امور اور ممبر پارلیمنٹ علی پوردوار جناب جان برلا، مرکزی داخلہ سکریٹری جناب اجے بھلہ، سکریٹری قبائلی امور جناب انل کمار جھا، رجسٹرار جنرل آف انڈیا ڈاکٹر وویک جوشی اور دیگر عہدیدار موجود تھے۔ گورکھا کی جانب سے وفد میں دارجلنگ کے ایم ایل اے جناب نیرج زیمبا، کرسیونگ ایم ایل اے جناب بی پی باجگئی، کلچینی ایم ایل اے جناب وشال لاما، جی این ایل ایف چیف جناب مان گھیسنگ، سی پی آر ایم چیف جناب آر بی رائے، گورانیمو چیف جناب دعوا پاکھرین، اے بی جی ایل چیف جناب پرتاپ کھاتی اور سومومو چیف جناب بکاس رائی شامل تھے۔
کوئلے کی وزارت
کوئلہ کی وزارت نے کیپٹو کانکنی سے کوئلہ کی 50 فی صد فروخت کے لئےضابطے نوٹی فائی کئے گئے
500 ملین ٹن سے زیادہ فی سال پِک ریٹیڈ صلاحیت والے 100 سے زیادہ کیپٹو کوئلہ اور لگنائٹ بلاک کو فائدہ حاصل ہوگا
کوئلہ کی وزارت نے معدنیات سے متعلق رعایتی ضابطے 1960 میں ترمیم کی ہے۔ اس کے تحت ایک مالی سال میں کیپٹوکانکنی کے ذریعہ 50فی صد تک کوئلہ اور لگنائٹ کی فروخت ، اضافی ادائیگی پر کی جاسکے گی۔ حالانکہ یہ فروخت تب ہی ہوگی جب اس معدنیات سے جڑے آلات کی کوئلہ اور لگنائٹ کی مانگ پوری ہوجائے گی۔ اس سے پہلے اس سال کانکنی اور معدنیات ترمیمی قانون میں اس سلسلہ میں ترمیم کی گئی تھی یہ نئے ضابطہ پرائیویٹ اور سرکاری سیکٹر کی کیپٹو کانوں پر لاگو ہوں گے۔اس ترمیم کے ساتھ حکومت نے کیپٹو کوئلہ اور لگنائٹ بلاکس کی کانکنی کی صلاحیتوں کے زیادہ استعمال کرکے بازار میں اضافی کوئلہ جاری کرنے کی راہ ہموار کردی ہے۔جو کہ ابھی کیپٹو ضرورتوں کو پورا کرنے کے لئے کوئلہ کی محدود پیداوار کی وجہ سے صرف جزوی طور سے استعمال کیاجارہا تھا۔اضافی کوئلہ کی دستیابی سے بجلی کے پلانٹ پردباؤ کم ہوگا اور کوئلہ کی درآمد میں کمی لانے میں بھی مدد ملے گی۔کوئلہ یا لگنائٹ سے طے شدہ مقدار میں فروخت کے لئے بھتہ بھی پٹے دارو ں کو کیپٹو کھانوں سے پیداوار بڑھانے میں تحریک دے گا۔اس اقدام سے 100 سے زیادہ کیپٹو کوئلہ اور لگنائٹ بلاکس کو فائدہ ہوگا ۔اس قدم سے 500ملین ٹن فی سال سے زیادہ پِک ریٹیڈ صلاحیت والے 100سے زیادہ کیپٹو کوئلہ اور لگنائٹ بلاکس کے ساتھ ساتھ سبھی کوئلہ اور لگنائٹ پیدا کرنے والی ریاستوں کو بھی فائدہ ہونے کا امکان ہے۔
اس کے علاوہ حکومت نے کسی سرکاری کمپنی یا کارپوریشن کو کوئلہ یا لگنائٹ کے لئے 50سال کی مدت کے لئے کانکنی کو پٹے پر دینے کے لئے شقیں بنائی ہیں۔ 50سال کی مدت کے لئے کانوں کو پٹے پر دینے سے حکومت کی کمپنیوں یا کارپوریشن کے ذریعہ کائلہ یا لگنائٹ کی بلا رکاوٹ پیداوار کو تقویت ملے گی اور اس کے ذریعہ ملک میں کوئلہ یا لگنائٹ کے تحفظ میں مدد ملے گی ساتھ ہی پٹے کے 50سال کے مدت کو 20سال کی مدت کے لئے بڑھایا جائے گا۔حالانکہ کے اس کی مانگ ریاستی سرکارکو اپیل کرتے وقت ہی کرنی ہوگی۔
۔۔۔۔۔۔۔۔۔۔۔۔۔۔

U.NO. 9761
(Visitor Counter : 156
نوجوانوں کے امور اور کھیل کود کی وزارت
وزارت کھیل نے متوفی فٹ بالر منیتومبی سنگھ کے کنبے کے لئے 5 لاکھ روپے کی منظوری دی
وزارت کھیل نے جمعہ کے روز متوفی منی پوری فٹبالر منیتومبی سنگھ کے کنبے کے لئے 5 لاکھ روپے کی منظوری دی تاکہ کنبے کے مالی بحران کو کم کیا جا سکے۔
منیتومبی جن کا انتقال اگست 2020 میں 39 سال کی عمر میں ہوا تھا وہ اپنے کنبے کے واحد کمانے والے فرد تھے اور ان کے پسماندگان میں ان کی اہلیہ اور ایک بیٹا ہیں۔ اس فیصلے کے بارے میں بات کرتے ہوئے نوجوانوں کے امور اور کھیلوں کے مرکزی وزیر جناب کرن رجیجو نے کہا ، " منیتومبی نے ہندوستانی فٹبال میں نمایاں طور پر اپنا تعاون دیا ہے۔ انہوں نے منی پور میں کوچ کی حیثیت سے بھی تعاون کیا ہے۔ ان کا انتقال واقعی کھیلوں کی برادری کے لئے ایک نقصان ہے۔ جب ہمیں ان کی موت کے بعد ان کے کنبے کو درپیش معاشی بحران کا علم ہوا تو ان کی مدد کرنا ہم پر ایک فرض تھا۔ حکومت کے لئے یہ بہت اہم ہے کہ وہ ہمارے ان تمام ایتھلیٹوں ، ماضی اور حال کے ساتھ ساتھ ان لوگوں کی بھی حمایت کرے جنہوں نے اپنی زندگی کھیلوں کے لئے کوچ ، کھیلوں کے منتظمین ، معاون عملہ اور اسی طرح کے رول کے لئے وقف کر رکھی ہے''۔
پنڈت دین دیال اپادھیائے قومی بہبود فنڈ کے تحت کھلاڑیوں کے لئے 5 لاکھ روپے کی گرانٹ کی منظوری دی گئی ہے۔ کھیلوں کی وزارت اس فنڈ کے ذریعہ ضرورت مند ایتھلیٹوں کی مستقل مالی مدد کر رہی ہے اور کھیلوں کے میدان میں کام کرنے والے کھلاڑیوں اور دیگر افراد کو بھی اس اسکیم کے ذریعے مالی مدد کے لئے درخواست دینے کی دعوت دیتی ہے۔
وزیراعظم کا دفتر
بھارت – اٹلی ورچوئل سمٹ 
نئی دہلی،06نومبر ،2020 / وزیراعظم جناب نریندر مودی اور اٹلی کے وزیراعظم پروفیسر جیو سپے کونٹی کے درمیان ایک ورچوئل ، ایک باہمی سمٹ کا انعقاد 6 نومبر، 2020 کو ہوا۔
وزیراعظم مودی نے پروفیسر جیوسپے کونٹی کا 2018 کے بھارت کے دورے کو یاد کیا اور حال ہی میں بھارت - اٹلی تعلقات میں تیز رفتار ترقی کو سراہا۔ کونٹی نے وزیراعظم مودی کو حالات کے اجازت دیتے ہی اٹلی کے دورے کی دعوت دی۔
سمٹ نے دونوں رہنماؤں کو دوطرفہ تعلقات کے وسیع لائحہ عمل کے جامع جائزے کا موقع فراہم کیا۔ دونوں رہنماؤں نے کووڈ – 19 عالمی وبا سمیت مشترکہ عالمی چیلنجوں سے نمٹنے کے لیے تعاون کو مستحکم بنانے کے اپنے عہد کو دوہرایا۔
رہنماؤں نے وسیع معاملات پر بات چیت کی جن میں سیاسی ، اقتصادی ، سائنسی و تکنیکی خلاء اور دفاعی تعاون شامل ہیں۔ علاقائی بین الاقوامی معاملات پر دونوں ملکوں نے کثیر ملکی فورموں خاص طور پر جی – 20 میں قریبی تعاون سے اتفاق کیا۔ اٹلی جی – 20 کی صدارت دسمبر 2021 میں سنبھالے گا، اس کے بعد بھارت 2022 میں یہ ذمہ داری سنبھالے گا۔ بھارت اور اٹلی دونوں دسمبر 2020 سے جی -20 ٹروئیکا کا حصہ ہوں گے۔ بھارت نے توثیقی عمل کے مکمل ہوتے ہی آئی ایس اے میں شامل ہونے کے اٹلی کے فیصلے کا خیرمقدم کیا۔
توانائی ، ماہی گیری، جہازوں کی تعمیر ، ڈیزائن وغیرہ جیسے مختلف شعبوں میں 15 مفاہمت ناموں / معاہدوں پر سمٹ کے دوران دستخط کیے گیے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 7024
(
صدر جمہوریہ کا سکریٹریٹ
اونم کے موقع پر صدر جمہوریہ ہند کی جانب سے مبارکباد
صدرجمہوریہ ہند جناب رام ناتھ نے کووِند اونم کے موقع اپنے پیغام میں کہا ہے: -
اونم کے مبارک موقع پر، میں اپنے تمام شہریوں خصوصاً کیرالا کے میرے بھائیوں اور بہنوں کو تہہ دل سے مبارکباد پیش کرتا ہوں۔
اونم کا تیوہار ہمارے مالامال ثقافتی ورثے کی علامت ہے۔ یہ نئی فصل تیار ہونے کے موقع پر قدرت کے تئیں ہمارا اظہار تشکر بھی ہے۔
کووِڈ۔19 وبائی مرض کے دور میں، تیوہار مناتے وقت، ہمیں سماج کے کمزور طبقات کا خیال رکھنا چاہئے ، ساتھ ہی ہمیں اپنے کنبوں اور سماج کو تحفظ فراہم کرانے کے لئے مناسب اقدامات کرنے چاہئیں۔
خدا کرے کہ یہ تیوہار ہمارے ملک میں باہمی تعاون اور بھائی چارے کے احساس کو تقویت فراہم کرے اور قدرت کے ساتھ ہم آہنگی بناکر زندگی جیتے ہوئے خوشحالی کے لئے راہ ہموار کرے۔‘‘
صدرجمہوریہ کے پیغام کو ہندی میں دیکھنے کے لیے یہاں کلک کریں
امور داخلہ کی وزارت
ریاست کویت کے امیر عزت مآب شیخ صباح الاحمد الجابر الصباح کی رحلت پر کل یک روزہ ریاستی سوگ کا اعلان
نئی دہلی، 03 ستمبر 2020: ریاست کویت کے امیر عزت مآب شیخ صباح الاحمد الجابر الصباح 29 ستمبر 2020 انتقال کر گئے۔ مرحوم کے احترام میں، بھارت نے فیصلہ کیا ہے کہ کل پورے ملک میں ایک دن کا ریاستی سوگ رہے گا۔
جن عمارتوں پر قومی پرچم باقاعدہ طور پر پھیرایا جاتا ہے، ان سبھی عمارتوں پر قومی پرچم آدھا جھکا رہے گا اور اس دن کوئی بھی سرکاری تفریحی پروگرام منعقد نہیں کیا جائے گا۔